Tobishima. Yaponiyaning Tokai mintaqasida joylashgan Aichi prefekturasining Ama tumanidagi qishloq. 2019-yil 1-oktabr holatiga ko‘ra, shaharchadagi 1765 ta xonadonda 4609 nafar aholi istiqomat qiladi, aholi zichligi — har kvadrat kilometrga 206 nafarni tashkil etadi. Qishloqning umumiy maydoni 22,42 kvadrat kilometr (8,66 mi²) ga teng. Qishloqda Yaponiyadagi eng uzun nomga ega boʻlgan „Aichi-ken Ama-gun Tobishima-mura Ooaza-tobishima Shinden-aza Take-no-gou Yotare Minami-no-vari“ joy mavjud. Geografiyasi. Tobishima Aichi prefekturasining janubi-gʻarbiy qismida joylashgan boʻlib, sharqda Nagoya metropolisi va janubda Ise ko'rfazi bilan chegaradosh. Qishloqning katta qismi dengiz sathida yaqinida joylashgan. Demografiyasi. Yaponiya aholini roʻyxatga olish maʼlumotlariga koʻra, Tobishima aholisi soni soʻnggi 70 yil ichida barqaror boʻlib kelgan. Iqlimi. Qishloq issiq va nam yoz hamda nisbatan yumshoq qish bilan tavsiflangan iqlimga ega (Köppen iqlim tasnifi "Cfa"). Tobishimada oʻrtacha yillik harorat 15,7 °C ni tashkil etadi. Yillik oʻrtacha yogʻin miqdori 1651 mm boʻlib, sentyabr esa eng seryogʻin oy hisoblanadi. Avgustda eng yuqori harorat 27,7 °C atrofida eng past harorati esa yanvarda, taxminan 4,6 °C boʻladi. Tarixi. Tobishima yerlari Tokugava syogunatei tomonidan boshqarilgan va yana Meiji davrida qayta ishlab chiqilgan. Zamonaviy qishloq 1889-yil 1-oktyabrda Meiji davrida zamonaviy munitsipalitetlar tizimini oʻrnatish bilan tashkil etilgan. Qishloq 1944-yil Tonankai zilzilasi va 1959-yilgi Isevan toʻfoni paytida jiddiy zarar koʻrgan. Natijada, 1962-yilda qishloqni boʻronlardan himoya qilish uchun sakkiz metr balandlikdagi dengiz devori qurilgan. Iqtisodiyoti. Tobishima qishloq xoʻjaligi va sanoat aralash iqtisodiyotiga asoslanadi. Nishi-Nagoya issiqlik elektr stansiyasi Tobishima shahrida joylashgan bo‘lib, qishloqning daromad manbai hisoblanadi. Taʼlim tizimi. Tobishimada qishloq hukumati tomonidan boshqariladigan bitta umumiy boshlangʻich/oʻrta maktab faoliyat yuritadi. Qishloqda yuqori maktab mavjud emas. Transporti. Temir yoʻl. Tobishima yoʻlovchi temir yoʻl xizmatiga ega emas. Eng yaqin poyezd stansiyasi - qoʻshni Kanie shahrida joylashgan.